LATVIJAS REPUBLIKAS MINISTRU KABINETS

2015.gada \_\_\_. Noteikumi Nr.

Rīgā (prot. Nr. .§)

**Noteikumi par vispārējās pamatizglītības un vispārējās vidējās izglītības iestāžu nodrošinājumu atbilstoši izglītojamo speciālajām vajadzībām**

Izdoti saskaņā ar

Vispārējās izglītības likuma

53.panta pirmo daļu

1. Noteikumi nosaka vispārējās pamatizglītības un vispārējās vidējās izglītības iestāžu (turpmāk – izglītības iestāde) nodrošinājumu, kāds nepieciešams, lai integrētu tajās izglītojamos ar speciālām vajadzībām (turpmāk – izglītojamie).

2. Izglītība iestādes nodrošinājumu, lai izglītojamo integrētu izglītības iestādē atbilstoši izglītojamā speciālajām vajadzībām, veido atbalsta pasākumu kopums, kas vērsts uz to, lai izglītojamajam palīdzētu pārvarēt veselības vai funkcionālo traucējumu radītos ierobežojumus un mācību grūtības.

3. Izglītojamo atbilstoši Valsts vai pašvaldības pedagoģiski medicīniskās komisijas atzinumam, par ko veikts atbilstošs ieraksts Valsts izglītības informācijas sistēmā, izglītības iestādē integrē:

3.1. vispārējās izglītības iestādes klasē, kurā izglītojamais apgūst vispārējās izglītības programmu ar atbalsta pasākumiem vai speciālās izglītības programmu;

3.2. vispārējās izglītības iestādes atsevišķā klasē (speciālās izglītības klasē), kurā izglītojamais apgūst speciālās izglītības programmu.

4. Atbalsta pasākumu sniegšanai izglītības iestādē integrētam izglītojamajam noteikti šāds nodrošinājums:

4.1. individuālais izglītības programmas apguves plāns (1.pielikums), kuru saskaņā ar Valsts vai pašvaldības pedagoģiski medicīniskās komisijas ieteikumiem izstrādā izglītības iestādes pedagoģiskais personāls, sadarbojoties ar izglītojamā likumiskajiem pārstāvjiem. Tajā iekļauj ziņas par izglītojamo, iepriekš veiktās izpētes rezultātus, izglītojamā stiprās puses un vajadzības, mērķus un uzdevumus, kas ir jāsasniedz izglītojamajam noteiktā laika posmā (ne ilgākā 12 mēneši), atbalsta pasākumus, pedagoģiskā procesa organizācijas aprakstu, saskaņojumu ar izglītojamā likumiskajiem pārstāvjiem un izvērtējumu dinamikā;

4.2. izglītības iestādes tehniskais aprīkojums, mācību līdzekļi, pedagoģiskais personāls atbilstoši izglītojamā speciālām vajadzībām (2.pielikums).

6. Atzīt par spēku zaudējušiem Ministru kabineta 2012.gada 16.oktobra noteikumus Nr.710 “Noteikumi par vispārējās pamatizglītības un vispārējās vidējās izglītības iestāžu nodrošinājumu atbilstoši izglītojamo speciālajām vajadzībām”.

7. Noteikumi stājas spēkā ar 2016.gada 1.septembri.

Ministru prezidente Laimdota Straujuma

Izglītības un zinātnes ministre Mārīte Seile

Iesniedzējs:

Izglītības un zinātnes ministre Mārīte Seile

Vizē:

Valsts sekretāre Līga Lejiņa

14.12.2015 16:00

303

M.Reigase

67212240, Mudite.reigase@visc.gov.lv